1.ΠΕΡΙΓΡΑΦΗ ΠΡΟΒΛΗΜΑΤΟΣ

Η ανάπτυξη της τεχνολογίας των ηλεκτρονικών υπολογιστών και η αξιοποίηση των δυνατοτήτων τους με λογισμικό είναι δυο παράγοντες που έχουν οδηγήσει τα τελευταία χρονιά στην αύξηση του ενδιαφέροντος των επιχειρήσεων για την πληροφορική τεχνολογία και την εγκατάσταση αντίστοιχων πληροφοριακών συστημάτων παράγοντες όπου αυτοί έδωσαν την ευκολία στα διοικητικά στελέχη να διοικούν πιο αποτελεσματικά και πιο αποδοτικά,όπως επίσης και τη δυνατότητα να χρησιμοποιούν πολυσύνθετες τεχνικές,συμβάλλοντας έτσι στην ανάπτυξη του ανταγωνισμού σε υψηλά επίπεδα καθώς και στην ορθή διαχείριση του κόστους.

Τις προηγούμενες δεκαετίες παρατηρήθηκαν προβλήματα στη διαχείριση των εσωτερικών και εξωτερικών πόρων των επιχειρήσεων,γεγονός που τις ώθησε στην αναθεώρηση των μεθόδων που μέχρι τότε χρησιμοποιούσαν. Τα τελευταία χρόνια σημειώνεται μια τεχνολογική έκρηξη η οποία συνοδεύεται από την κυριαρχία πολύ ισχυρών υπολογιστών μεγάλων δυνατοτήτων,fax,EDI,Barcodes,ασύρματα τερματικά κλπ. τα οποία συμβάλουν στη δημιουργία μιας νέας δυναμικής στο χώρο της διοίκησης.

Για τη διαχείριση μιας φαρμακαποθήκης είναι επιθυμητή η δημιουργία ενός ολοκληρωμένου συστήματος λογισμικού που θα επιτρέπει τη διαχείρισή της.Ο χώρος της διακίνησης του φαρμάκου, μέσα στον οποίο δραστηριοποιούνται οι φαρμακαποθήκες ,παρουσιάζει ενδιαφέρον και παράλληλα πρόκληση για τις εταιρίες που σχεδιάζουν και παρέχουν την πληροφοριακή τεχνολογία.Αυτό συμβαίνει τόσο λόγω της ιδιαιτερότητας του προϊόντος και της αγοράς του, όσο και λόγω της μορφής των λειτουργιών που πραγματοποιεί μια φαρμακαποθήκη, δηλαδή των πεδίων στα οποία εντοπίζεται η διεκδίκηση ανταγωνιστικού πλεονεκτήματος μεταξύ των φαρμακαποθηκών.

Σε ότι αφορά στην επιχειρηματική διάσταση της διείσδυσης των πληροφοριακών συστημάτων στη δραστηριότητα των φαρμακαποθηκών, ισχυρότατο στοιχείο αποτελεί η αξιοποίηση της τεχνολογίας αιχμής, εκτός των άλλων ,ως προς την ταχύτητα παραγγελιοψηφίας και εκτέλεσης της παραγγελίας ,γεγονός που μειώνει δραστικά τα λειτουργικά κόστη μιας τέτοιας επιχείρησης και την πιθανότητα ανθρωπίνου λάθους .Στην συγκεκριμένη εργασία έχουμε να δημιουργήσουμε ένα σύστημα λογισμικού που θα ενσωματώνει τα δεδομένα της επιχείρησης και τις επιχειρησιακές της διαδικασίες προσφέροντας ένα ενιαίο σύστημα ελέγχου και προγραμματισμού όλων των διαθέσιμων πόρων της επιχείρησης, ανθρωπίνων και μη. H εφαρμογή λογισμικού που θα αναπτυχθεί θα έχει τη δυνατότητα να μπορεί να αποθηκεύσει με τυποποιημένο τρόπο εύκολα όλα τα φάρμακα και τα παραφαρμακευτικά προϊόντα και να διαχειρίζεται ένα σύστημα αποθήκευσης που θα επιτρέπει σε ένα χρήστη ανάλογα με τα δικαιώματα πρόσβασης που θα έχει στο σύστημα να γνωρίζει βασικές πληροφορίες της φαρμακοαποθήκης. Επίσης, να έχει τη δυνατότητα να ενεργοποιήσει μηχανές και διατάξεις στο χώρο της αποθήκης ώστε να είναι δυνατό με ημιαυτόματο τρόπο να γίνεται η συλλογή των φαρμάκων και παραφαρμακευτικών προϊόντων για κάθε παραγγελία φαρμακείου που πρέπει να ετοιμαστεί. Ακόμα,να μπορεί να διαχειριστεί παραγγελίες φαρμακοποιών σε φάρμακα και παραφαρμακευτικά προϊόντα από ένα πλήθος από διαφορετικούς πωλητές που θα αμείβονται ανάλογα με τις πωλήσεις τους και να κάνει τιμολόγηση κάθε παραγγελίας πριν αυτή φύγει για διανομή στα φαρμακεία. Τέλος, πρέπει η εφαρμογή να είναι φιλική στον χρήστη.

2.ΕΡΩΤΗΜΑΤΟΛΟΓΙΟ

1.Τι θα κάνει η εφαρμογή;

2.Ποιος θα είναι υπεύθυνος γι’αυτήν ;

3.Πώς θα συγκεντρώνονται τα στοιχεία από τις εταιρείες, τους φαρμακοποιούς;

4.Θα γίνεται αυτόματα η λήψη των στοιχείων αυτών ή θα προστίθενται από κάποιον;

5.Πόσο συχνά θα αλλάζουν τα στοιχεία;

6.Πόσα διαφορετικά είδη φαρμάκων υπάρχουν;

7.Πόσο συχνά γίνεται η προμήθεια ενός φαρμάκου;

8.Πότε θα καταγράφονται τα στοιχεία του φαρμάκου;

9.Ποια στοιχεία θα καταγράφονται κατά την αποστολή της παραγγελίας;

10.Με ποια σειρά θα καταγράφονται τα διάφορα δεδομένα;

11.Με ποιον τρόπο θα καταγράφονται;

12.Τι λειτουργικό σύστημα έχετε στον υπολογιστή σας;

13.Θέλετε να μπορείτε να κάνετε τροποποίηση των δεδομένων;

14.Ποιοι θα μπορούν να καταχωρούν τα δεδομένα;

15.Τι είδους δεδομένα θα καταχωρούνται;

16.Με ποιον τρόπο θα παρουσιάζονται στην οθόνη;

17.Σε τι είδους υπολογιστή θα εκτελείται η εφαρμογή;

18.Θα υπάρχει ανάγκη να εκτελείτε η εφαρμογή και σε άλλο λειτουργικό σύστημα;

19.Σε ποια γλώσσα προγραμματισμού θα αναπτυχθεί;

20.Για ποιο λόγο θα αναπτυχθεί στη συγκεκριμένη γλώσσα;

21. Υπάρχει ανάγκη να εκτελείται σε διαφορετικά περιβάλλοντα;

22.Πόσο γρήγορος θα είναι ο Η/Υ;

23.Τι μνήμη απαιτείται;

24.Πόση πρέπει να είναι η μέγιστη χωρητικότητα του σκληρού δίσκου;

25.Τι μορφή θα έχουν τα τιμολόγια;

26.Με ποιον τρόπο θα αντλούνται τα στοιχεία για την εκτύπωση των αποδείξεων και των τιμολογίων;

27.Ποια επιπλέον στατιστικά στοιχειά θα πρέπει να εμφανίζει η οθόνη;

28.Τι τύπο εκτυπωτή θα χρησιμοποιείται από το σύστημα;

29. Τι χρώματα θα χρησιμοποιηθούν στην οθόνη και στις εκτυπώσεις;

30.Θα εμφανίζονται εικόνες από τα προϊόντα στην οθόνη;

31.Θα υπάρχει κωδικός ασφαλείας στο σύστημα;

32.Τι μορφή θα έχει;

33.Πως θα εξασφαλίζεται η μικρή ή μηδενική πιθανότητα προσβολής του;

34.Πόσοι θα είναι οι χρήστες με δικαίωμα πρόσβασης;

35.Πόσο συχνά θα λαμβάνονται αντίγραφα ασφαλείας;

36.Θα υπάρχουν διαφορετικά δικαιώματα χρήσης στο σύστημα;

37.Για ποιους τύπους δεδομένων θα λαμβάνονται αντίγραφα ασφαλείας;

38.Που θα αποθηκεύονται τα αντίγραφα ασφαλείας;

39.Πρέπει να ληφθούν προφυλάξεις για την περίπτωση πυρκαγιάς,πλυμμληρας ή κλοπής;

40.Θα ληφθούν υπόψη κανόνες προστασίας του Η/Υ ως μηχανής στο χώρο που θα τοποθετηθεί;

41.Θα συνδέεται ο Η/Υ στο διαδίκτυο;

42.Θα υπάρχει δυνατότητα προστασίας από εξωτερικές εισβολές(ιους κ.τλ.);

43.Μπορεί να γίνει εκτίμηση του κόστους του έργου;

44.Πόσο αξιόπιστη θα είναι η εφαρμογή λογισμικού που πρόκειται να αναπτυχθεί;

45.Ποια θα είναι η συντηρησιμότητα του συστήματος;

46.Ποιοι κίνδυνοι μπορούν να επηρεάσουν τη λειτουργία του συστήματος;

47.Με ποιον τρόπο θα γίνει η ανάλυση των κινδύνων;

48.Τι είδους προϊόντα υπάρχουν στην φαρμακαποθήκη;

49.Θα γίνει καταγραφή όλων των προϊόντων;

50.Ποιο θα είναι το ποσοστό κέρδους της φαρμακαποθήκης;

51.Με ποιο τρόπο θα καθορίζεται το κέρδος;

52.Θα υπολογίζεται ως στατιστικό στοιχείο το ετήσιο κέρδος;

53.Θα υπάρχει τρόπος προστασίας του χρήστη από λανθασμένη εισαγωγή στοιχείων και τιμών;

54.Θα είναι η εφαρμογή φιλική προς τον χρήστη;

55.Τι ενέργειες θα πρέπει να γίνουν ή τι μέτρα θα πρέπει να ληφθούν ώστε η εφαρμογή να είναι φιλική προς το χρήστη;

56.Θα υπάρχουν προβλήματα από υπερβολική θέρμανση, ψύξη ή υγρασία;

57.Θα υπάρχουν είσοδοι από άλλα συστήματα;

58.Θα υπάρχουν έξοδοι από άλλα συστήματα;

59.Ποιες είναι οι ικανότητες των χρηστών;

60.Θα πρέπει να εκπαιδευτούν για να χρησιμοποιήσουν την εφαρμογή;

61.Θα υπάρχουν περιορισμοί στην ταχύτητα εκτέλεσης, χρόνο απόκρισης ή την ικανότητα διεκπεραίωσης;

62.Ποιο βαθμό ακριβείας θα πρέπει να έχουν οι υπολογισμοί

63.Θα πρέπει τα δεδομένα να διατηρούνται κάποιο χρονικό διάστημα

64.Υπαρχει κάποιο μέγιστο διαθέσιμο ποσό για την ανάπτυξη

65.Πρέπει το σύστημα να εντοπίζει και να απομονώνει τα σφάλματα

66.Ποιος είναι ο προσυμφωνημένος χρόνος ανάμεσα στις δυσλειτουργίες

67.Υπάρχει μέγιστος επιτρεπόμενος χρόνος για την επανεκκίνηση του συστήματος μετά από κάποια δυσλειτουργία

68.Ποσο εύκολο θα είναι να μετακινηθεί το σύστημα από μια τοποθεσία σε μια άλλη η από έναν τύπο υπολογιστή σε κάποιον άλλον

69. Θα μπορεί να ελεγχθεί η διαθεσιμότητα ενός αντικειμένου;

70. Με ποιον τρόπο θα γίνεται;

3.ΣΧΟΛΙΑ ΓΙΑ ΤΗ ΔΙΑΔΙΚΑΣΙΑ ΣΥΛΛΟΓΗΣ ΔΕΔΟΜΕΝΩΝ.

Κάθε λογισμικό υπάρχει για να επιλύει προβλήματα του πελάτη που χρηματοδότησε την ανάπτυξη του ή και συνεχίζει να χρηματοδοτεί την εξέλιξη του .Για να ανταποκριθεί σε αυτήν την ανάγκη το λογισμικό, θα πρέπει να εκτελεί με αξιοπιστία μια σειρά λειτουργιών που επιθυμεί ο πελάτης .Το ερωτηματολόγιο δόθηκε στους πελάτες και οι απαντήσεις λήφθηκαν υπόψη για την εξαγωγή των απαιτήσεων της εφαρμογής. Ο προσδιορισμός των απαιτήσεων περιγράφει τις καταστάσεις του συστήματος και τις μεταβάσεις από κατάσταση σε κατάσταση και για την καλύτερη περιγραφή των απαιτήσεων έχει προταθεί η διάκριση των απαιτήσεων σε λειτουργικές και μη λειτουργικές.

4.ΟΡΙΣΜΟΙ ΑΠΑΙΤΗΣΕΩΝ

ΜΗ ΛΕΙΤΟΥΡΓΙΚΕΣ

1. Το σύστημα πρέπει να παρέχει απόκριση πραγματικού χρόνου
2. Το σύστημα πρέπει να κάνει καλή διαχείριση του αποθηκευτικού χώρου
3. Το σύστημα πρέπει να αποκρίνεται σε 2 δευτερόλεπτα το πολύ
4. Η εκμάθηση του τρόπου χειρισμού του συστήματος από τους εργαζομένους της επιχείρησης πρέπει να είναι εφικτή και γρήγορη.
5. Το σύστημα πρέπει να είναι φιλικό στη χρήση
6. Η εκμάθηση του συστήματος δεν πρέπει να απαιτήσει πάνω από 3 ώρες εκπαίδευση
7. Το σύστημα δεν πρέπει να επιτρέπει την εισαγωγή στοιχείων που δεν ικανοποιούν τον τύπο των αντίστοιχων πεδίων
8. Το σύστημα πρέπει να είναι εύρωστο (robust)
9. Ο χρόνος επανεκκίνησης του συστήματος μετά από οποιαδήποτε διακοπή δεν πρέπει να υπερβαίνει τα 3 λεπτά
10. Το σύστημα πρέπει να κάνει αυτόματη επανεκκίνηση μετά από πτώση
11. Το σύστημα πρέπει να είναι αξιόπιστο
12. Το σύστημα δεν πρέπει να καταρρέει πάνω από 2 φορές το χρόνο
13. Το σύστημα πρέπει να είναι ασφαλές
14. Κάθε χρήστης πρέπει να έχει όνομα εισόδου και κωδικό πρόσβασης
15. Αναγνώριση λανθασμένης εισαγωγής στοιχείων
16. Παραχώρηση κωδικού από τον διαχειριστή