**Ημερολόγιο**

**Συνάντηση 1η- Πέμπτη 04/03**

Σήμερα Πέμπτη 04/03 πραγματοποιήθηκε η πρώτη συνάντηση με τα υπόλοιπα 5 μέλη της ομάδας. Αφού γνωριστήκαμε λίγο καλύτερα αποφασίσαμε πως όλοι θα προσπαθήσουμε συλλογικά και θα κάνουμε το καλύτερο που μπορούμε, ο καθένας στο κομμάτι του, περάσαμε στην συζήτηση σχετικά με το project. Αναλύσαμε όλες τις αρμοδιότητες καθώς και τα θετικά και τα αρνητικά κάθε ρόλου. Ανατρέξαμε και στις διαφάνειες θεωρίας για να σιγουρέψουμε τις αρμοδιότητες κάθε ρόλου. Έπειτα από σκέψη των μελών αποφασίστηκαν οι ρόλοι χωρίς ιδιαίτερη δυσκολία αν και προβληματιστήκαμε λίγο αναφορικά με τους προγραμματιστές , μιας και θα έχουν αρκετό φόρτο εργασίας , αν θα πρέπει να είναι 2 ή 3 αλλά τελικά καταλήξαμε σε 2.

Ο ρόλος μου είναι αυτός του πελάτη. Ένας ρόλος απαιτητικός με σημαντικό μερίδιο ευθηνής ως προς την εξέλιξη της εργασίας. Επίσης συζητήσαμε για το μοντέλο κύκλου ζωής και κάναμε ένα γενικό πλάνο του project και μια μικρή εκτίμηση του διαστήματος που θα χρειαστούμε για την ολοκλήρωση του. Τέλος, δημιουργήσαμε ορισμένους λογαριασμούς ( π.χ. Github ) που θα μας διευκολύνουν στην ομαδική και ταυτόχρονη δουλειά και συζητήσαμε για περεταίρω εφαρμογές που θα μας χρειαστούν για την υλοποίηση του project μελλοντικά. Ολοκληρώσαμε την συνάντηση και δώσαμε ραντεβού σε 1 εβδομάδα έχοντας παρακολουθήσει τις 2 διαλέξεις θεωρίας.

Πριν την συνάντηση μας αποφασίσαμε ο καθένας να σκεφτεί και να καταγράψει πιθανούς κινδύνους ώστε να μπορούμε να τους συζητήσουμε την Πέμπτη.

**Συνάντηση 2η- Τετάρτη 10/03**

Σήμερα Τετάρτη 10/03 πραγματοποιήθηκε η δεύτερη συνάντηση με τα υπόλοιπα μέλη της ομάδας . Αρχικά, ο project manager έθεσε 4 πιθανά μοντέλα για να επιλέξουμε τον τρόπο με τον οποίο θα συνεχίσουμε την εργασία μας και έπειτα από συλλογική σκέψη επιλέξαμε το 4ο μοντέλο. Δεν καταλήξαμε ακόμα στο πως θα είναι η δομή των ζευγαριών επειδή θέλαμε πρώτα σε προσωπική κλήση οι πελάτες να αποφασίσουμε με ποιο κομμάτι θέλει ο καθένας να ασχοληθεί. Ο κάθε πελάτης θα συνεργαστεί με έναν προγραμματιστή σε ζευγάρια. Υπάρχουν 2 κομμάτια που πρέπει να μοιραστούν στα ζευγάρια. Το πρώτο ζευγάρι θα δουλέψει με το Frond End και το δεύτερο με το Βack end και τις βάσεις δεδομένων . Ακόμα ανατέθηκε σε εμάς τους πελάτες η υλοποίηση ενός ερωτηματολογίου. Έπειτα από μελέτη της θεωρίας με σκοπό την ακριβή κατανόηση των αρμοδιοτήτων μου θα ξεκινήσω με τις απαιτήσεις και τις προδιαγραφές που μου ανατέθηκαν ώστε να μπορέσει να αρχίσει και ο προγραμματιστής το κομμάτι του. Τέλος , αποφασίσαμε πως κυκλικά σε κάθε συνάντηση θα υπάρχει ένας υπεύθυνος που θα καταγράφει τα θέματα που τέθηκαν προς συζήτηση.