1. Το σύστημα θα ζητάει από τον χρήστη το όνομα χρήστη και κωδικό του και θα το ελέγχει με την βάση δεδομένων. Αν το όνομα χρήστη και ο κωδικός πρόσβασης που έχει βάλει ο χρήστης είναι σωστά το πρόγραμμα θα εμφανίζει την επόμενη οθόνη με τις διαθέσιμες διεργασίες που μπορεί να κάνει ο χρήστης με βάση τα δικαιώματα που έχει στο λογισμικό. Στην αντίθετη περίπτωση όπου τα στοιχεία του χρήστη είναι λάθος το πρόγραμμα θα του εμφανίζει μήνυμα λάθους για να ξαναπροσπαθήσει.
2. Το σύστημα θα αναγνωρίζει την ιδιότητα κάθε χρήστη και συνεπώς τα δικαιώματα του πάνω στο πρόγραμμα με βάση τον ρόλο του στην εταιρία.
3. Το σύστημα θα αποθηκεύει τα εξής στοιχεία για κάθε χρήστη:  
   Όνομα  
   Επώνυμο  
   Αριθμό Ταυτότητας  
   Αριθμό Υπαλλήλου  
   Κωδικό Πρόσβασης στο σύστημα (Σε μορφή κατακερματισμού για ασφάλεια)  
   Όνομα Χρήστη (Το οποίο θα βγαίνει αυτόματα από το σύστημα)  
   Αναγνωριστικό του ρόλου του στην εταιρία (Πωλητής, Αποθηκάριος, Διαχειριστής)  
   Τηλέφωνο επικοινωνίας
4. Το σύστημα θα έχει την δυνατότητα να προσθέτει, να τροποποιεί και να διαγράφει λογαριασμούς μέσω του ρόλου του διαχειριστή. Θα συνδέεται ο διαχειριστής στο σύστημα και θα επιλέγει σε ειδικό μενού τον χρήστη προς τροποποίηση ή την δημιουργία καινούργιου χρήστη.
5. Ο διαχειριστής θα συνδέεται στο σύστημα με τα στοιχεία του.
6. Ο διαχειριστής θα επιλέγει την διαχείριση χρηστών.
   1. 1) Ο διαχειριστής θα επιλέγει κάποιον χρήστη από την λίστα με τους χρήστες.  
      2) Το σύστημα θα του εμφανίζει μια οθόνη με τα στοιχεία του χρήστη  
      3) Ο διαχειριστής θα αλλάζει τα πεδία που θέλει  
      4) Ο διαχειριστής θα πατάει αποθήκευση  
      5) Το σύστημα θα αποθηκεύει τα δεδομένα  
      6) Το σύστημα θα ενημερώνει την λίστα χρηστών με τις τροποποιήσεις και θα επιστρέφει εκεί
   2. 1) Ο διαχειριστής θα πατάει την επιλογή προσθήκη νέου χρήστη.  
      2) Το σύστημα θα εμφανίζει μία οθόνη με πεδία προς συμπλήρωση.  
      3) Ο διαχειριστής εισάγει τα στοιχεία που θέλει στα ανάλογα πεδία  
      4) Το σύστημα ελέγχει τα στοιχεία.  
       α) Αν τα στοιχεία είναι λάθος το σύστημα εμφανίζει στον χρήστη ένα μήνυμα λάθους ώστε ο διαχειριστής να διορθώσει τα λάθη.  
       β) Αν τα στοιχεία είναι σωστά το σύστημα συνεχίζει την πορεία του.  
      5) Ο διαχειριστής επιλέγει προσθήκη.  
      6) Το σύστημα αποθηκεύει τον χρήστη  
      7) Το σύστημα ενημερώνει την λίστα με τους χρήστες και επιστρέφει στην οθόνη με την λίστα χρηστών.
   3. 1) Ο διαχειριστής επιλέγει κάποιον χρήστη προς διαγραφή και πατάει διαγραφή χρηστών.  
      2) Το σύστημα του βγάζει ένα μήνυμα επιβεβαίωσης.  
       α) Αν ο διαχειριστής θέλει όντως να συνεχίσει με την διαγραφή το σύστημα διαγράφει τον χρήστη και ενημερώνει κατάλληλα την λίστα και επιστρέφει στην οθόνη με την λίστα χρηστών  
       β) Αν ο διαχειριστής δεν θέλει να συνεχίσει, το σύστημα δεν κάνει τίποτα και επιστρέφει στην οθόνη με την λίστα χρηστών.