Ατομικό Ημερολόγιο

Ελένη

>> Συνάντηση 1η (Άτυπη)

*Σημείωση: Αυτή η συνάντηση έγινε για να γνωριστούνε καλύτερα τα μέλη μεταξύ τους και να συζητηθούνε μερικά τυπικά θέματα, γι’ αυτό το λόγο δεν καταγράφεται στο επίσημο ημερολόγιο της ομάδας.*

-Ημερομηνία:: **04/03/2021**

-Θέματα που συζητήθηκαν::

--1ο Θέμα: Ανάθεση ρόλων στα μέλη της ομάδας

Αρχικά, ορίστηκε ο Project Manager και έπειτα επιλέχθηκε ο ρόλος που θα αναλάβει το κάθε μέλος. Η ομάδα μας αποτελείται από 6 άτομα, γι’ αυτό καταλήξαμε σε 2 Πελάτες, 2 Προγραμματιστές, 1 Ελεγκτή και 1 Project Manager. Προσωπικά ανέλαβα ρόλο προγραμματιστή.

--2ο Θέμα: Οργάνωση καθηκόντων

Στην συνέχεια, έγινε γενική ανάλυση των καθηκόντων των μελών ανάλογα με τις υποχρεώσεις του κάθε ρόλου.

--3ο Θέμα: Προσχέδιο διαχείρισης του έργου

Μετά από συζήτηση καταλήξαμε να ακολουθήσουμε το μοντέλο SCRUM, το οποίο πρότεινε ο Project Manager, αλλά με μια τροποποίηση. Συγκεκριμένα, αντί για καθημερινές συναντήσεις (daily scrum), θα πραγματοποιείται μια ομαδική συνάντηση κάθε 4-7 μέρες.

--4ο Θέμα: Διευκρίνηση εργαλείων και λογισμικού

Τέλος, συζητήθηκαν κάποια εργαλεία που θα χρησιμοποιηθούν από την ομάδα για την επίτευξη των σκοπών της, συγκεκριμένα, για το προγραμματιστικό κομμάτι, την διαχείριση και ανταλλαγή αρχείων και εγγράφων μεταξύ των μελών και το σχεδιασμό των διαγραμμάτων, όπως eclipse, e(fx)clipse, JavaSE, Visual Paradigm, GitHub, κ.α. Κατά την διάρκεια της εργασίας θα χρησιμοποιηθούν και άλλα εργαλεία.

>> Συνάντηση 1η

-Ημερομηνία:: **10/03/2021**

-Θέματα που συζητήθηκαν::

--1ο Θέμα: Οργάνωση των sprints

Συζητήθηκαν 4 μέθοδοι για την οργάνωση των sprints (επαναληπτικοί κύκλοι εργασίας με συγκεκριμένο χρονοδιάγραμμα):

1) Μέθοδος SCRUM: επαναληπτική και αυξητική διαδικασία ανάπτυξη λογισμικού με συνεχή έλεγχο και προσαρμογή στις αλλαγές που προκύπτουν.

2) Γραμμική οργάνωση

3) Οργάνωση ανά κομμάτι

4) Οργάνωση ανά άτομο

Μετά από συζήτηση καταλήξαμε στη τέταρτη μέθοδο σύμφωνα με την οποία οι δύο πελάτες συνεργάζονται με τους δύο προγραμματιστές ανά ζευγάρια.

Το πρώτο ζευγάρι πελάτης-προγραμματιστης ασχολείται με την ανάλυση, το σχεδιασμό και την υλοποίηση της διεπαφής χρήστη (front-end), ενώ το δεύτερο ζευγάρι με το back-end και τη βάση δεδομένων.

Ειδικότερα, οι πελάτες αναλύουν τις απαιτήσεις και τις προδιαγραφές τους και οι προγραμματιστές σχεδιάζουν και υλοποιούν, κατόπιν ο ελεγκτής επιβλέπει τον κώδικα και κατά πόσο υλοποιήθηκαν οι προδιαγραφές που έθεσε ο πελάτης.

Οι διεργασίες πραγματοποιούνται παράλληλα και τα μέλη βρίσκονται σε διαρκή επικοινωνία.

--2ο Θέμα: Εκκίνηση διαδικασιών

Διευκρίνιση των υποχρεώσεων των ρόλων και ανάθεση εργασίας για κάθε μέλος με βάση την 4η μέθοδο.

Ανάθεση ζευγαριών πελάτης-προγραμματιστής και εξειδίκευση ανάλογα με το κομμάτι του έργου που θα πρέπει να απασχοληθούν front-end και back-end.

Διαχωρισμός απαιτήσεων σε λειτουργικές και μη λειτουργικές και ανάλυση αυτών.

Σχεδιασμός διαγραμμάτων κλάσεων και χρονοδιαγραμμάτων.

--3ο Θέμα: Mockup Screens

Κατασκευή mockup οθονών σύμφωνα με το βήμα του σχεδιασμού για τη βέλτιστη επίδειξη του τελικού προιόντος στον πελάτη.

>> Συνάντηση 2η

-Ημερομηνία:: **18/03/2021**

-Θέματα που συζητήθηκαν::

--1o Θέμα: Ερωτηματολόγιο και απαιτήσεις

Τέθηκαν ορισμένα ερωτήματα σχετικά με την δομή τους και με το είδος των ερωτήσεων από τις οποίες θα αποτελούνται και στη συνέχεια συζητήθηκαν οι απαιτήσεις που σχεδίασαν οι πελάτες στην υπόλοιπη ομάδα.

--2ο Θέμα: Log in

Συζητήθηκε με λεπτομέρεια η διαδικασία υλοποίησης της λειτουργικότητας της οθόνης σύνδεσης, της ασφάλεια των κωδικών και username του χρήστη και έγιναν προτάσεις για το πώς θα διαχειρίζεται το πρόγραμμα τα πιθανά λάθη που μπορεί να κάνει ο χρήστης.

--3o Θέμα: Ημερήσια αναφορά

Το κάθε μέλος θα κάνει μια μικρή ημερήσια αναφορά δηλώνοντας πρόοδο του στο έργο, πιο συγκεκριμένα τι έκανε την προηγούμενη μέρα, με τι ασχολείται τώρα και να αναφέρει τυχόν δυσκολίες που συνάντησε (my daily scrum).

>> Συνάντηση 3η

-Ημερομηνία::  **24/03/2021**

-Θέματα που συζητήθηκαν::

--1o Θέμα: Test

Ο ελεγκτής εξήγησε την διαδικασία με την οποία θα εντοπίσει τα λάθη στο πρόγραμμα και το τρόπο με τον οποίο θα γνωστοποιήσει τα σφάλματα στους προγραμματιστές.

--2o Θέμα: Πορεία Έργου

Οι πελάτες παρέδωσαν τις προδιαγραφές για το έργο της οθόνης σύνδεσης με σκοπό τη σχεδίαση τους.

>> Συνάντηση 4η

-Ημερομηνία::  **01/04/2021**

-Θέματα που συζητήθηκαν::

--1o Θέμα: Αλλαγές στον έλεγχο

Μετά από συζήτηση, αποφασίστηκε η τεχνική ανοικτού κουτιού για τον έλεγχο της εφαρμογής.

--2o Θέμα: Πορεία Έργου

Οι προγραμματιστές ενημέρωσαν σχετικά με την πορεία του backend και frontend ενημερώνοντας τον ελεγκτή ότι μπορεί να αρχίσει την διαδικασία του test και συζητήθηκε η πορεία του έργου έχοντας υπόψη ότι η προθεσμία του πρώτου κύκλου τελειώνει.

>> Συνάντηση 5η

-Ημερομηνία::  **08/04/2021**

-Θέματα που συζητήθηκαν::

--1o Θέμα: Τέλος του 1ο Sprint

Οι πελάτες αποδέχτηκαν το τελικό προϊόν του πρώτου κύκλου, δηλαδή την οθόνη και λειτουργία σύνδεσης του χρήστη στην εφαρμογή και την διαχείριση των χρηστών. Ελέγχθηκαν αν υλοποιήθηκαν όλες οι προδιαγραφές του κύκλου.

--2o Θέμα: Πορεία Έργου

Συνεχίζουμε την ανάλυση, τη σχεδίαση, την υλοποίηση και τον ελέγχο του δεύτερου κύκλου.