**Ημερολόγιο Προγραμματιστή Παναγιώτη**

**Πρώτη συνάντηση 4 Μαρτίου 2021**

Στις 4 Μαρτίου πραγματοποιήθηκε η πρώτη συνάντηση για την συζήτηση των μελών για να συζητήσουμε σχετικά με την οργάνωση της εργασίας και τους ρόλους που θα λάβει ο καθένας. Η συζήτηση ξεκίνησε με μια ελαφριά ανάλυση των ρόλων και των υποχρεώσεων τους και την επιλογή από τον καθένα του ρόλου του. Εγώ ανέλαβα το ρόλο του προγραμματιστή. Έπειτα ως ομάδα αποφασίσαμε πως θέλουμε να ακολουθήσουμε το σχέδιο που προτάθηκε από τον Project Manager και συζητήσαμε περαιτέρω τροποποιήσεις για το μοντέλο SCRUM όπως για παράδειγμα το daily scrum να πραγματοποιείται ανά 4-7 μέρες αντί κάθε μέρα. Λόγω του ότι ήταν πρώτη συνάντηση εσωτερική της ομάδας για να οργανωθούμε δεν θέσαμε γραμματέα για να κρατήσει κοινό ομαδικό ημερολόγιο. Αυτή η διαδικασία θα ξεκινήσει να πραγματοποιείται από την αμέσως επόμενη συνάντηση.

**Δεύτερη συνάντηση 10 Μαρτίου 2021**

Πρώτο θέμα ήταν η εσωτερική οργάνωση των sprints και προτάθηκαν 4 διαφορετικές μέθοδοι, οι οποίες ήταν οι παρακάτω:

1) Μέθοδος SCRUM: επαναληπτική και αυξητική διαδικασία ανάπτυξη λογισμικού με συνεχή έλεγχο και προσαρμογή στις αλλαγές που προκύπτουν.

2) Γραμμική οργάνωση

3) Οργάνωση ανά κομμάτι

4) Οργάνωση ανά άτομο

Έπειτα από ανάλυση των μεθόδων και από συζήτηση καταλήξαμε στη τέταρτη μέθοδο σύμφωνα με την οποία οι δύο πελάτες συνεργάζονται με τους δύο προγραμματιστές ανά ζευγάρια. Το πρώτο ζευγάρι πελάτης – προγραμματιστής ασχολείται με την ανάλυση, το σχεδιασμό και την υλοποίηση της διεπαφής χρήστη (frontend), ενώ το δεύτερο ζευγάρι με το backend και τη βάση δεδομένων. Ειδικότερα, οι πελάτες αναλύουν τις απαιτήσεις και τις προδιαγραφές τους και οι προγραμματιστές σχεδιάζουν και υλοποιούν, κατόπιν ο ελεγκτής επιβλέπει τον κώδικα και κατά πόσο υλοποιήθηκαν οι προδιαγραφές που έθεσε ο πελάτης. Οι διεργασίες πραγματοποιούνται παράλληλα και τα μέλη βρίσκονται σε διαρκή επικοινωνία.

Στο δεύτερο θέμα συζητήθηκε η δημιουργία Mock Screens για την ευκολότερη αποδοχή και έλεγχο απαιτήσεων από τους πελάτες. Αποφασίστηκε πως θα δημιουργήσουμε Mock Screens.

Τέλος, το τρίτο θέμα που συζητήθηκε ήταν η εκκίνηση των διαδικασιών και επιλογή ζευγαριών όπως απαιτεί η μέθοδος. Δεν επιλέχθηκαν ακόμα ζευγάρια αλλά οι πελάτες θα αποφασίσουν μέχρι την Δευτέρα και θα ξεκινήσουν την εξαγωγή απαιτήσεων και προδιαγραφών για το ανάλογο κομμάτι τους.

**Τρίτη συνάντηση 18/3/2021**

Συζητήθηκαν οι κίνδυνοι του έργου που μπορεί να αντιμετωπίσουμε όπως να καθυστερήσει κάποιο Sprint, να μην λειτουργεί το πρόγραμμα σε κάποιο συγκεκριμένο λειτουργικό σύστημα, να μην γίνει σωστή σύνδεση της βάση δεδομένων με το πρόγραμμα. Οι πελάτες μας έδειξαν τα ερωτηματολόγια που ετοίμασαν και συζητήσαμε περί απαιτήσεις και βγάλαμε μερικές απαιτήσεις όλοι μαζί, είπαμε ιδέες για το τι θα μπορεί να κάνει το σύστημα και περιορισμούς που θα έχει στους χρόνους και για ασφάλεια. Δημιουργήθηκε ένα νέο μοντέλο, μετά από σχετική πρόταση του project manager, για την βέλτιστη διαχείριση του χρόνου των μελών με σκοπό την πιθανή ελαχιστοποίηση των συναντήσεων, χωρίς όμως να επηρεάζεται το βασικό μοντέλο κύκλου ζωής που επιλέξαμε (Scrum). Έτσι αποφασίστηκε οι συναντήσεις να γίνονται ανά μία εβδομάδα και κατά την διάρκεια της εβδομάδας κάθε μέλος θα φτιάχνει ένα αρχείο με ενδεικτικό τίτλο mydailyscrum.txt όπου θα απαντάει στις 3 παρακάτω ερωτήσεις: α) Τι έκανε τις προηγούμενες μέρες, β) Τι θα κάνει τις επόμενες μέρες και γ) Τι προβλήματα αντιμετώπισε. Έτσι θα έχουμε μια συνολική εικόνα για το τι γίνεται μέσα στην εβδομάδα και μπορούμε να συμβάλουμε για να βοηθήσουμε σε προσωπική βάση. Τέλος πέρα από τις απαιτήσεις συστήματος, συζητήσαμε και πιο εξειδικευμένες απαιτήσεις όσον αφορά το κομμάτι που θα υλοποιήσουμε σε αυτό το sprint, που είναι το login screen.

**Τέταρτη συνάντηση 24 Μαρτίου 2021**

Το πρώτο θέμα που συζητήθηκε ήταν η διαδικασία του testing. Ο ελεγκτής μας εξήγησε τον τρόπο δράσης που σκέφτεται να χρησιμοποίηση ώστε να εντοπίσει τα λάθη στο πρόγραμμα. Επιπλέον προτάθηκε και αποστολή video ή φωτογραφιών από τον ελεγκτή προς τους προγραμματιστές ώστε να τους γνωστοποιήσει τα σφάλματα ή τις ατέλειες – αστοχίες της εφαρμογής, συμφωνήθηκε πως προς το παρών αρκούν μόνο screenshots. Στο δεύτερο θέμα έγινε επίσημα η παράδοση των απαιτήσεων – προδιαγραφών των πελατών για το έργο της οθόνης σύνδεσης (log-in screen) στους προγραμματιστές ώστε να αρχίσουν την σχεδίαση.

**Πέμπτη συνάντηση 1 Μαρτίου 2021**

Έπειτα από συνεννόησης όλων των μελών, αποφασίστηκε η τεχνική που θα ακολουθηθεί στο testing του κώδικά να είναι αυτή του ανοικτού κουτιού καθώς το backend της εφαρμογής αναπτύχτηκε πρώτο. Όπως σε κάθε συνάντηση της ομάδας, συζητήθηκε η πορεία του έργου και η πρόοδος των μελών σε αυτό. Οι προγραμματιστές ενημέρωσαν σχετικά με την πορεία του backend και frontend ενημερώνοντας τον ελεγκτή ότι μπορεί να αρχίσει την διαδικασία του test. Τέλος έγινε μια γενική συζήτηση σχετικά με την πορεία και την πρόοδο του έργου με γνώμονα την προθεσμία του πρώτου sprint.

**Έκτη συνάντηση 8 Απριλίου 2021**

Σε αυτή τη συνάντηση παραδόθηκε και έγινε αποδεκτή, από τους πελάτες οι πρώτη έκδοση του λογισμικού (Version 1.0 - SSRI). Η οποία περιλαμβάνει την αρχική οθόνη και τις λειτουργικότητες του διαχειριστή. Έπειτα ανακοινώθηκε και επίσημα η έναρξη του δεύτερου sprint που θα αφορά τον αποθηκάριο και την αποθήκευση των προϊόντων.

**Έβδομη συνάντηση 15 Απριλίου 2021**

Σε αυτό το meeting οριστικοποιήσαμε τις γενικές απαιτήσεις του συστήματος με τους πελάτες. Έγινε η αποδοχή των mockup screens από τους πελάτες και ξεκινάει η υλοποίηση των οθονών κανονικά. Συζητήθηκαν μερικά θέματα και προβλήματα σχετικά με την υλοποίηση τα οποία και λύθηκαν. Διορθώσαμε μερικές λεπτομέρειες σχετικά με την λίστα και την κατηγοριοποίηση των φαρμάκων. Ενημέρωσα πως η backend σχεδίαση έχει ξεκινήσει με γοργά βήματα και ενημερώθηκα για την εκκίνηση των σχεδιασμών των τεστ από τον ελεγκτή Θανάση.

**Όγδοη συνάντηση 22 Απριλίου 2021**

Σε αυτό το meeting είδαμε το progress το οποίο έχει γίνει μέσα στην βδομάδα που πέρασε. Ενημέρωσα την ομάδα πως από θέμα προγραμματισμού έχουμε ξεκινήσει την συνένωση του frontend με το backend. Επίσης είδαμε και το επίπεδο που βρίσκονται οι πελάτες όπου σύμφωνα με τα όσα μας είπαν σχεδόν τελείωσαν με τα επίσημα έγραφα προδιαγραφών.

**Ένατη συνάντηση 1 Μαΐου 2021**

Το πρώτο θέμα που συζητήθηκε στην συνάντηση ήταν η παρουσίαση του προϊόντος στους πελάτες για αποδοχή. Οι πελάτες είδαν πως η εφαρμογή είναι αντίστοιχη των απαιτήσεων – προδιαγραφών που απαιτούσαν. Στη συνέχεια, ο project manager μας ενημέρωσε πως μετά την σημερινή συνάντηση μπαίνουμε στο 3ο και τελευταίο sprint. Έτσι οι πελάτες μας δώσανε τις αντίστοιχες απαιτήσεις και απαντήσανε σε κάποιες διευκρινιστικές ερωτήσεις.

**Δέκατη συνάντηση 6 Μαΐου 2021**

Σε αυτό το meeting συζητήθηκαν θέματα για τις προδιαγραφές οι οποίες ολοκληρώθηκαν κι όλας. Μετέπειτα συνεννοηθήκαμε για την συνέχεια του sprint. Αποφασίσαμε timelines για την τελική παράδοση που θα είναι τελική ημερομηνία 26/5/2021 με σκοπό οι μέρες που απομένουν να χρησιμοποιηθούν για την διεκπεραίωση του εγγράφου αναδρομικής ανάλυσης έργου και της συνένωσης όλων των εγγράφων σε ένα παραδοτέο.