**Ημερολόγιο Project Manager**

**Πρώτη συνάντηση 4 Μαρτίου 2021**

Στις 4 Μαρτίου πραγματοποιήθηκε η πρώτη συνάντηση για την συζήτηση των μελών για να συζητήσουμε σχετικά με την οργάνωση της εργασίας και τους ρόλους που θα λάβει ο καθένας. Η συζήτηση ξεκίνησε με μια ελαφριά ανάλυση των ρόλων και των υποχρεώσεων τους και την επιλογή από τον καθένα του ρόλου του. Εγώ ανέλαβα Project Manager και εξήγησα στην ομάδα το σχέδιο οργάνωσης που είχα στο μυαλό μου. Ανέφερα ποιο μοντέλο κύκλου ζωής προτείνω και ανέλυσα τις ιδιαιτερότητες τις βασικές που είχα στο μυαλό μου. Από εκεί και περά σαν ομάδα αποφασίσαμε πως θέλουμε να ακολουθήσουμε αυτό το σχέδιο και συζητήσαμε περαιτέρω τροποποιήσεις για το μοντέλο SCRUM όπως για παράδειγμα το daily scrum να πραγματοποιείται ανά 4-7 μέρες αντί κάθε μέρα. Λόγω του ότι ήταν πρώτη συνάντηση εσωτερική της ομάδας για να οργανωθούμε δεν θέσαμε γραμματέα για να κρατήσει κοινό ομαδικό ημερολόγιο. Αυτή η διαδικασία θα ξεκινήσει να πραγματοποιείται από την αμέσως επόμενη συνάντηση.

**Δεύτερη συνάντηση 10/3/2021**

Στις 10 Μαρτίου πραγματοποιήθηκε η δεύτερη συνάντηση για την συζήτηση περί οργάνωσης των Sprints. Υπήρχαν 4 μοντέλα προς επιλογή που έθεσα σαν SCRUM master και τελικά επιλέχθηκε το τέταρτο. Τα μοντέλα υπάρχουν προς ανάγνωση μετά την παρούσα εγγραφή. Αφού επιλέχθηκε αυτό, συζητήθηκε ένα ακόμα θέμα που είχαμε θέσει για την συνάντηση, το οποίο ήταν η δημιουργία Mock Screens για την ευκολότερη αποδοχή και κάλυψη απαιτήσεων από τους πελάτες. Αποφασίστηκε πως ναι θα δημιουργήσουμε Mock Screens. Τώρα το τρίτο και τελευταίο θέμα που συζητήθηκε ήταν η εκκίνηση των διαδικασιών και επιλογή ζευγαριών όπως απαιτεί η μέθοδος. Δεν επιλέχθηκαν ακόμα ζευγάρια αλλά οι πελάτες θα αποφασίσουν μέχρι την Δευτέρα και θα ξεκινήσουν την εξαγωγή απαιτήσεων και προδιαγραφών για το ανάλογο κομμάτι τους. Λογικά η διαδικασία αυτή θα πρέπει να διαρκέσει κοντά 5 μέρες για να ξεκινήσουν να συνεργάζονται με τους προγραμματιστές για τον σχεδιασμό και την υλοποίηση και να γίνει το επίσημο kick start του όλου Sprint. Επίσης τέθηκε σε εφαρμογή ένα σύστημα roll για τον γραμματέα της ομάδας στην σύνταξη του ομαδικού ημερολογίου το οποίο λειτουργεί κυκλικά.

Σύστημα οργάνωσης που επιλέχθηκε:

Δύο πελάτες δουλεύουν ξεχωριστά για τους προγραμματιστές. Ο ένας πελάτης αναλαμβάνει να βγάλει απαιτήσεις και προδιαγραφές για Front End ενώ ο δεύτερος πελάτης αναλαμβάνει το Backend και Βάση δεδομένων. Έπειτα οι προγραμματιστές ανάλογα το Pair που έχουν επιλέξει αναλαμβάνουν την σχεδίαση και υλοποίηση του κομματιού που προκύπτει από τον πελάτη τους. Μετά καθώς φτιάχνει κάθε προγραμματιστής ένα κομμάτι κώδικα το δίνει όπως είναι στον ελεγκτή για να το επιβλέψει. Πελάτες Προγραμματιστές θα είναι σε στενή συνεργασία στην αρχή ενώ ιδιαίτερη έμφαση θα δωθεί στην συνεργασία Προγραμματιστή-Ελεγκτή στο τέλος.

**Τρίτη συνάντηση 18/3/2021**

Κάναμε μία γρήγορη συζήτηση περί κινδύνων που μπορεί να αντιμετωπίσουμε όπως να καθυστερήσει κάποιο Sprint, να μην λειτουργεί το πρόγραμμα σε κάποιο συγκεκριμένο λειτουργικό σύστημα, να μην συνδεθεί η βάση δεδομένων με το πρόγραμμα. Κάναμε ένα review από τα ερωτηματολόγια και συζητήσαμε περί απαιτήσεις. Βγάλαμε μερικές όλοι μαζί, είπαμε ιδέες για το τι θα μπορεί να κάνει το σύστημα και περιορισμούς που θα έχει στον χρόνο και για ασφάλεια. Συζητήθηκε το εναλλακτικό μοντέλο για το daily scrum που προτάθηκε από εμένα (Project Manager). Το μοντέλο αυτό δημιουργήθηκε για την βέλτιστη διαχείριση του χρόνου μας γλιτώνοντας έτσι τις πολλές συναντήσεις, αλλά ταυτόχρονα διατηρώντας το μοντέλο του SCRUM και την κλασσική προσέγγιση αλληλοβοήθειας. Οι συναντήσεις μας θα γίνονται ανά μία εβδομάδα, αλλά κατά την διάρκεια της εβδομάδας κάθε μέλος θα φτιάχνει ένα mydailyscrum.txt αρχείο όπου θα απαντάει στις 3 ερωτήσεις του παραδοσιακού SCRUM. (Τι έκανε τις προηγούμενες μέρες, Τι θα κάνει τις επόμενες μέρες, Τι προβλήματα αντιμετώπισε) και φυσικά αυτό δεν θα γίνεται καθημερινά αλλά θα γίνεται ανά 2-3 μέρες. Έτσι έχουμε μια συνολική εικόνα για το τι γίνεται μέσα στην εβδομάδα και μπορούμε να συμβάλουμε για να βοηθήσουμε σε (One to One) προσωπική βάση ενώ παράλληλα γλιτώνουμε τις πολλές συναντήσεις της ομάδας. Τέλος πέρα από τις απαιτήσεις συστήματος, συζητήσαμε και πιο εξειδικευμένες απαιτήσεις όσον αφορά το κομμάτι που θα υλοποιήσουμε σε αυτό το sprint, το login screen.

**Τέταρτη Συνάντηση 24/3/2021**

Σε αυτήν την συνάντηση τέθηκαν ερωτήματα περί ελέγχων ώστε να ξεκαθαρίσουμε από την αρχή τι ελέγχους θα χρειαστεί να τρέξουμε στην εφαρμογή μας και το πώς θα σχεδιαστούν. Στην πορεία είδαμε σε τι στάδιο βρισκόμαστε όλοι και τι προβλήματα αντιμετωπίζουμε ή αντιμετωπίσαμε. Ήταν ένα τυπικό Daily Scrum με την προσθήκη του θέματος περί ελέγχων. Όλοι είμαστε σε καλό δρόμο για την ώρα. Προδιαγραφές έχουμε βγάλει και έχει ξεκινήσει ο σχεδιασμός για το πρώτο υποέργο μας, την οθόνη σύνδεσης του λογισμικού μας.

**Πέμπτη Συνάντηση 1/4/2021**

Σε αυτήν την συνάντηση συζητήθηκε η πρόταση περί ελέγχου ανοιχτού κουτιού για να ολοκληρώνεται το sprint πιο γρήγορα. Η λειτουργικότητα του backend είναι έτοιμη οπότε μπορεί να ξεκινήσει από εκεί το test με unit tests για τον έλεγχο για τα χωριστά features και μετά μπορεί να ελεγχθεί και το user interface μόνο για τα μεμονωμένα του στοιχεία. Επίσης συζητήθηκε το πώς θα συνεχίσουμε με τις απαιτήσεις, σε τι φάση βρισκόμαστε και μερικές ιδέες για την συνέχεια του project και την σχεδίαση.

**Έκτη Συνάντηση: 8/4/2021**

Με αυτό το meeting έκλεισε και επίσημα το πρώτο Sprint για την δημιουργία της οθόνης σύνδεσης χρήστη και την λειτουργία διαχείρισης χρηστών. Τα τεστ έγιναν επιτυχώς και οι διαδικασίες οργάνωσης ξεκινάνε πάλι. Η πρώτη έκδοση με κωδικό όνομα SSRI δόθηκε στους πελάτες για αποδοχή την οποία και αποδέχτηκαν αφού διαπίστωσαν πως καλύπτει πλήρως τις προδιαγραφές που θέσανε. Τώρα μπαίνουμε χωρίς καθυστέρηση στο δεύτερο sprint αναλύοντας τις απαιτήσεις οι οποίες θα γίνουν ιδιαίτερα γρήγορα λόγω των προτύπων ερωτήσεων που δημιουργήθηκαν κατά την προηγούμενη φάση της δημιουργίας του λογισμικού μας. Ξεκινάμε με τις προδιαγραφές πάλι και την σχεδίαση πολύ νωρίς μέσα στο Sprint. Μέσα σε μία εβδομάδα υπολογίζεται να έχουμε βγάλει τις προδιαγραφές για να ξεκινήσει παράλληλα η σχεδίαση και η υλοποίηση να κρατήσει από μία έως δύο εβδομάδες.

**Έβδομη Συνάντηση: 15/4/2021**

Σε αυτό το meeting οριστικοποιήσαμε τις γενικές απαιτήσεις του συστήματος με τους πελάτες και μερικές από τις ειδικευμένες. Έγινε η αποδοχή των mockup screens από τους πελάτες και ξεκινάει η υλοποίηση των οθονών κανονικά. Συζητήθηκαν μερικά θέματα και προβλήματα σχετικά με την υλοποίηση τα οποία και λύθηκαν. Διορθώσαμε μερικές λεπτομέρειες σχετικά με την λίστα και την κατηγοριοποίηση των φαρμάκων. Ενημερωθήκαμε από τον προγραμματιστή Παναγιώτη πως η backend σχεδίαση έχει ξεκινήσει με γοργά βήματα και για την εκκίνηση των σχεδιασμών των τεστ από τον ελεγκτή Θανάση.

**Όγδοη Συνάντηση: 22/4/2021**

Σε αυτό το meeting είδαμε το progress το οποίο έχει γίνει μέσα στην βδομάδα που πέρασε. Το επίπεδο που ήμαστε είναι πολύ ικανοποιητικό δεδομένου της δουλειάς που έχουμε βγάλει και πολύ σύντομα υπολογίζουμε να έχουμε τελειώσει. Τώρα σε αυτή τη βδομάδα που έμεινε μας έχει μείνει να ολοκληρώσουμε κάποια UI components και να συνενώσουμε με το backend. Επίσης είδαμε και το επίπεδο που βρίσκονται και οι πελάτες όπου σχεδόν τελείωσαν με τα επίσημα έγραφα προδιαγραφών.

**Ένατη Συνάντηση: 1/5/2021**

Με αυτό το meeting ολοκληρώθηκε και επίσημα το δεύτερο sprint με τους πελάτες να κάνουν την αποδοχή προϊόντος και να θέτουν τις προδιαγραφές και τις ιστορίες για το επόμενο sprint. Λύθηκαν κάποιες απορίες από τους προγραμματιστές σχετικά με τις ιστορίες των πελατών και η συνάντηση ολοκληρώθηκε.

**Δέκατη Συνάντηση 6/5/2021**

Σε αυτό το meeting συζητήθηκαν ορισμένα θέματα με τις προδιαγραφές οι οποίες ολοκληρώθηκαν κιόλας. Μετέπειτα συνεννοηθήκαμε για την συνέχεια του sprint. Τι έχουμε να κάνουμε το κάθε μέλος, αποφασίσαμε timelines για την τελική παράδοση που θα είναι τελική ημερομηνία 26/5/2021 με σκοπό οι μέρες που απομένουν να χρησιμοποιηθούν για την διεκπεραίωση του εγγράφου αναδρομικής ανάλυσης έργου και της συνένωσης όλων των εγγράφων σε ένα παραδοτέο.

**Ενδέκατη Συνάντηση 13/5/2021**

Σε αυτό το meeting συζητήθηκε η πρόοδος που έχουμε κάνει, τι προβλήματα αντιμετωπίζουμε. Φτιάξαμε separate documentation σε επαγγελματική μορφή για τον κώδικα. Είδαμε τον χρόνο που μας απομένει και αποφασίσαμε πως πρέπει να βιαστούμε για την ολοκλήρωση του sprint στον αποφασισμένο χρόνο.

**Δωδέκατη Συνάντηση 20/5/2021**

Σε αυτό το meeting συζητήθηκε η πρόοδος του έχουμε κάνει, τι προβλήματα αντιμετωπίσαμε. Οριστικοποιήθηκαν τα deadlines και αποφασίσαμε το τέλος του project και πως θα συνεχίσουμε για την ολοκλήρωση. Το τελευταίο meeting για το sprint θα γίνει την ερχόμενη Τετάρτη και μετά θα γίνουν μερικά meeting για την ολοκλήρωση του παραδοτέου αρχείου και την αναδρομική ανάλυση. Μέχρι τις 26 Μαϊου θα πρέπει να έχουμε όλα τα παραδοτέα κείμενα έτοιμα.

**Δέκατη-Τρίτη Συνάντηση 27/5/2021**

Σε αυτό το meeting κλείσαμε το 3o sprint με μερικές διορθώσεις και προσθήκες που θα γίνουν κατά την τελευταία φάση του Project στις 2 βδομάδες που απομένουν. Αποφασίσαμε να κάνουμε μερικές ομαδικές ακόμα για την ολοκλήρωση της αναδρομικής ανάλυσης έργου και την προετοιμασία της παρουσίασης στις 2/3.