**Ημερολόγιο Ομάδας**

**-Συνάντηση: 1η**  
-Ημερομηνία: 10/03/2021  
-Διάρκεια: 1 ώρα  
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Ελένη  
-Θέματα που συζητήθηκαν:   
  
**1ο Θέμα: Οργάνωση των sprints**  
Συζητήθηκαν 4 μέθοδοι για την οργάνωση των sprints (επαναληπτικοί κύκλοι εργασίας με συγκεκριμένο χρονοδιάγραμμα):  
1) Μέθοδος SCRUM: επαναληπτική και αυξητική διαδικασία ανάπτυξη λογισμικού με συνεχή έλεγχο και προσαρμογή στις αλλαγές που προκύπτουν.  
2) Γραμμική οργάνωση  
3) Οργάνωση ανά κομμάτι  
4) Οργάνωση ανά άτομο  
  
Μετά από συζήτηση καταλήξαμε στη τέταρτη μέθοδο σύμφωνα με την οποία οι δύο πελάτες συνεργάζονται με τους δύο προγραμματιστές ανά ζευγάρια.   
Το πρώτο ζευγάρι πελάτης-προγραμματιστής ασχολείται με την ανάλυση, το σχεδιασμό και την υλοποίηση της διεπαφής χρήστη (front-end), ενώ το δεύτερο ζευγάρι με το back-end και τη βάση δεδομένων.  
Ειδικότερα, οι πελάτες αναλύουν τις απαιτήσεις και τις προδιαγραφές τους και οι προγραμματιστές σχεδιάζουν και υλοποιούν, κατόπιν ο ελεγκτής επιβλέπει τον κώδικα και κατά πόσο υλοποιήθηκαν οι προδιαγραφές που έθεσε ο πελάτης.   
Οι διεργασίες πραγματοποιούνται παράλληλα και τα μέλη βρίσκονται σε διαρκή επικοινωνία.  
  
**2ο Θέμα: Εκκίνηση διαδικασιών**  
Διευκρίνιση των υποχρεώσεων των ρόλων και ανάθεση εργασίας για κάθε μέλος με βάση την 4η μέθοδο.  
Ανάθεση ζευγαριών πελάτης – προγραμματιστής και εξειδίκευση ανάλογα με το κομμάτι του έργου που θα πρέπει να απασχοληθούν front-end και back-end.  
Διαχωρισμός απαιτήσεων σε λειτουργικές και μη λειτουργικές και ανάλυση αυτών.  
Σχεδιασμός διαγραμμάτων κλάσεων και χρονοδιαγραμμάτων.   
  
**3ο Θέμα: MockupScreens**  
Κατασκευή mock-up οθονών σύμφωνα με το βήμα του σχεδιασμού για τη βέλτιστη επίδειξη του τελικού προϊόντος στον πελάτη.

**-Συνάντηση: 2η**

-Ημερομηνία: 18/03/2021  
-Διάρκεια: 1:30 ώρα  
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Έλλη  
-Θέματα που συζητήθηκαν:

**Θέμα 1ο Ερωτηματολόγιο**

Το πρώτο θέμα που συζητήθηκε ήταν τα ερωτηματολόγια. Τέθηκαν ορισμένα ερωτήματα σχετικά με την δομή τους και με το είδος των ερωτήσεων από τις οποίες θα αποτελούνται. Στη συνέχεια όλοι μαζί η ομάδα ανέτρεξε σε μερικές ερωτήσεις που οι πελάτες είχαν ετοιμάσει έτσι ώστε να υπάρχει μια συνολική εικόνα του περιεχομένου τους από όλα τα μέλη της ομάδας αλλά και για να ξέρουν οι πελάτες ότι μπορούν να συνεχίσουν σε αυτό το πλαίσιο. Έγινε σημαντική πρόοδος στο κομμάτι του ερωτηματολογίου ωστόσο οι πελάτες θα τις εμπλουτίσουν μέχρι την επόμενη συνάντηση.

**Θέμα 2ο Απαιτήσεις**

Το 2ο θέμα συζήτησης ήταν οι απαιτήσεις τις εφαρμογής. Πιο συγκεκριμένα συζητήθηκε το κομμάτι των χαρακτήρων αν δηλαδή θα χρησιμοποιηθούν Ελληνική ή Αγγλικοί χαρακτήρες στο περιβάλλον της εφαρμογής και στον κωδικό πρόσβασης . Όπως και με το ερωτηματολόγια και πάλι τέθηκαν ορισμένα ερωτήματα από τους πελάτες σχετικά με τις απαιτήσεις γι’αυτό , αφού ανατρέξαμε και πάλι στην εκφώνηση της εφαρμογής ώστε να γίνει περισσότερο κατανοητό το ζητούμενο των απαιτήσεων , είδαμε όλοι μαζί ορισμένες από τις απαιτήσεις που είχαν σχεδιάσει οι πελάτες.

**Θέμα 3οLogIn**

Το 3ο θέμα συζήτησης είχε να κάνει με το log in screen. Συζητήσαμε για τις πιθανές επιλογές username. Πιο συγκεκριμένα για το αν θα μπορεί ο χρήστης να επιλέξει ή αν το όνομα χρήστη θα προέρχεται από τα αρχικά του ονόματος του. Επίσης, συζητήθηκε αν θα υπάρχει η δυνατότητα εισαγωγής συμβόλων, αν θα μπορεί ο χρήστης να τροποποίηση το όνομα χρήστη καθώς και τι θα γίνεται σε περίπτωση λάθους ( π.χ. ότι θα εμφανίζεται κόκκινο στην οθόνη ) .

**Θέμα 4ο Ημερήσια Αναφορά**

Τέλος, πέρα από την εβδομαδιαία μας κλήση, συζητήθηκε το ενδεχόμενο να γίνεται ανα 2-3 μέρες, όποτε δηλαδή τα μέλη έχουν προχωρήσει με το κομμάτι τους, μια μικρή αναφορά στην οποία κάθε μέλος θα απαντάει στις 3 παρακάτω ερωτήσεις αναφορικά με την πρόοδο του:

1) Τι έκανε την προηγούμενη μέρα;

2) Τι έκανε σήμερα ;

3) Που δυσκολεύτηκε ;

**-Συνάντηση: 3η**

-Ημερομηνία: 24/03/2021  
-Διάρκεια: 50 λεπτά  
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Παναγιώτης  
-Θέματα που συζητήθηκαν:

**Θέμα 1οTest**

Το πρώτο θέμα που συζητήθηκε ήταν η διαδικασία του testing. Ο ελεγκτής μας εξήγησε τον τρόπο με τον οποίο σκέφτεται να δράσει ώστε να εντοπίσει τα λάθη στο πρόγραμμα. Επιπλέον προτάθηκε και αποστολή videoή φωτογραφιών από τον ελεγκτή προς τους προγραμματιστές ώστε να τους γνωστοποιήσει τα σφάλματα ή τις ατέλειες – αστοχίες της εφαρμογής, συμφωνήθηκε πως προς το παρών αρκούν μόνο screenshots.

**Θέμα 2oΠορεία Έργου**

Στο δεύτερο θέμα έγινε επίσημα η παράδοσητων απαιτήσεων – προδιαγραφών των πελατών για το έργο της οθόνης σύνδεσης (log-inscreen) στους προγραμματιστές ώστε να αρχίσουν την σχεδίαση.

**-Συνάντηση: 4η**

-Ημερομηνία: 01/04/2021  
-Διάρκεια: 40 λεπτά   
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Θανάσης  
-Θέματα που συζητήθηκαν:

**Θέμα 1ο Αλλαγές στην διαδικασία των test**

Στο πρώτο μέρος της συνάντησης, κατόπιν συνεννόησης των μελών, αποφασίστηκε η τεχνική ανοικτού κουτιού καθώς το backend της εφαρμογής αναπτύχτηκε πρώτο, επομένως για να βγει εις πέρας το πρώτο μέρος της εργασίας μέσα στα χρονικά όρια αποφασιστικέ ομόφωνα να γίνουν οι κατάλληλες αλλαγές και να προχωρήσουμε με την εναλλακτική τεχνική.

**Θέμα 2o Πορεία Έργου**

Όπως σε κάθε συνάντηση της ομάδας, συζητήθηκε η πορεία του έργου και η πρόοδος των μελών σε αυτό. Πιο συγκεκριμένα, οι πελάτες ανέφεραν την έναρξη διαδικασίας ομαδοποίησης των απαιτήσεων σύμφωνα με το πρότυπο του καθηγητή καθώς οι προγραμματιστές ενημέρωσαν σχετικά με την πορεία του backend και frontend ενημερώνοντας τον ελεγκτή ότι μπορεί να αρχίσει την διαδικασία του test. Τέλος έγινε μια γενική συζήτηση σχετικά με την πορεία και την πρόοδο του έργου με γνώμονα την προθεσμία του πρώτου sprint.

**-Συνάντηση: 5η**

-Ημερομηνία: 08/04/2021  
-Διάρκεια: 35 λεπτά   
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Κώστας  
-Θέματα που συζητήθηκαν:

**Θέμα 1ο Αποδοχή Προϊόντος**

Με αυτό το meeting έκλεισε και επίσημα το πρώτο Sprint για την δημιουργία της οθόνης σύνδεσης χρήστη και την λειτουργία διαχείρισης χρηστών. Η πρώτη έκδοση με κωδικό όνομα SSRI δόθηκε στους πελάτες για αποδοχή την οποία και αποδέχτηκαν αφού διαπίστωσαν πως καλύπτει πλήρως τις προδιαγραφές που θέσανε.

**Θέμα 2ο Πορεία Έργου**

Τώρα μπαίνουμε χωρίς καθυστέρηση στο δεύτερο sprint αναλύοντας τις απαιτήσεις οι οποίες θα γίνουν ιδιαίτερα γρήγορα λόγω των προτύπων ερωτήσεων που δημιουργήθηκαν κατά την προηγούμενη φάση της δημιουργίας του λογισμικού μας. Ξεκινάμε με τις προδιαγραφές πάλι και την σχεδίαση πολύ νωρίς μέσα στο Sprint. Μέσα σε μία εβδομάδα υπολογίζεται να έχουμε βγάλει τις προδιαγραφές για να ξεκινήσει παράλληλα η σχεδίαση και η υλοποίηση να κρατήσει από μία έως δύο εβδομάδες.

**-Συνάντηση: 6η**

-Ημερομηνία: 15/04/2021  
-Διάρκεια: 60 λεπτά   
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Ντενίτσα Γκρούνοβα  
-Θέματα που συζητήθηκαν:

**Θέμα 1ο Ανάλυση Εγγράφου Προδιαγραφής απαιτήσεων**

Στην σημερινή συνάντηση αναλύσαμε το έγγραφο προδιαγραφήςαπαιτήσεων διορθώνοντας μερικές και δίνοντας ιδέες για το αισθητικό κομμάτι της εφαρμογής. Δώσαμε έμφαση στις προδιαγραφές και στην διατύπωση τους ,ώστε να είναι όσο πιο κατανοητές γίνεται από τους προγραμματιστές ,έτσι ώστε να συνεχίσουν το κομμάτι τους.

**Θέμα 2ο Πορεία Έργου**

Καταφέραμε να ολοκληρώσουμε το δεύτερο sprint και ξεκινάμε το τρίτο. Επίσης ,στην συζήτηση που είχαμε ,ανέφερε ο καθένας τι έχει κάνει μέχρι στιγμής και πως σκεφτόμαστε να προχωρήσουμε. Αποφασίσαμε να συνεχίσουν οι προγραμματιστές την υλοποίηση του έργου σύμφωνα με τις προδιαγραφές των απαιτήσεων και έπειτα από κάθε ολοκληρωμένο κομμάτι ,να το αποστέλλουν στον ελεγκτή για να το αναλύει και να κάνει τον κατάλληλο έλεγχο, προκειμένου να συνεχιστεί το έργο.

**-Συνάντηση: 7η**  
-Ημερομηνία: 22/04/2021  
-Διάρκεια: 1 ώρα  
-Παρόντες: Κώστας, Θανάσης, Παναγιώτης, Έλλη, Ντενίτσα, Ελένη  
-Γραμματέας: Ελένη  
Θέματα που συζητήθηκαν:   
  
**1ο Θέμα: Πορεία Έργου (2ο sprint)**  
Το πρώτο θέμα συζήτησης αφορούσε τη συνένωση του back και front-end και τη λειτουργικότητα της αποθήκης. Συγκεκριμένα, θα σχεδιάσουμε και θα δημιουργήσουμε στο κεντρικό μενού τρία παράθυρα: ένα για την προσθήκη ενός νέου επιθυμητού φαρμάκου, ένα για την επεξεργασία ενός υπαρκτού φάρμακου και ένα ακόμα για τη διαγραφή ενός φαρμάκου από τον κατάλογο. Στην συνέχεια, διορθώθηκε η εμφάνιση ενός bug από την συνεργασία του προγραμματιστή Παναγιώτη και του ελεγκτή Θανάση σχετικά με πιθανά λάθη που μπορεί να κάνει ο χρήστης κατά την καταχώρηση των στοιχείων. Επιπλέον, συζητήθηκε να γίνει συγκέντρωση όλων των παλαιών και μελλοντικών απαιτήσεων, προδιαγραφών, αναλύσεων και άλλων στοιχείων, που διατυπώνουν οι δύο πελάτες, σε ένα κοινό έγγραφο. Ταυτόχρονα, διατυπώνονται από τους πελάτες οι προδιαγραφές του επόμενου κύκλου. Τέλος, η ομάδα συζήτησε την πιθανότητα συνένωσης του 3ο και 4ο κύκλου του έργου, διότι για την ολοκλήρωση του τμήματος του marketing απαιτείται αλληλεξάρτηση από τους πωλητές.